Մեր ժամանակների միակ լրացումը Այա Սոֆիայում երեւի բյուրեղապակյա, հսկայական, շլացուցիչ ջահերն են: Եվ ամենակարեւորը՝ 1930-ականներին թանգարանի վերածվելուց հետո շատ խճանկարների, սրբապատկերների վրայից հեռացվել է ծածկող ներկը, եւ այսօր տեսնում ենք հունական սրբապատկերները: Անշուշտ, նաեւ հերթական անգամ մտորում, թե ինչի կնմանվեին աշխարհը եւ մարդկությունը, եթե չլիներ Հունաստանը եւ հունական մշակույթի կատարելությանը մոտենալու Եվրոպայի հազարամյակներ չավարտվող մաքառումը: